по безопасността за района на използване трябва да изпълняват задачите си по открит, недискриминационен и прозрачен начин, да си служат с професионална преценка, да са безпристрастни и с пропорционални реакции и да осигуряват документирани мотиви за направените заключения.
 3. При поискване от заявителя съответните национални органи по безопасността за района на използване трябва да проведат предварителна процедура.
 4. Националните органи по безопасността за района на използване трябва да споделят с Агенцията и останалите национални органи по безопасността цялата информация, произтичаща от натрупания опит по технически и експлоатационни въпроси, която може да има значение във връзка с издаването на разрешение за тип возило и/или на разрешение за пускане на возило на пазара, като например:
 а)
 информация, получена съгласно член 4, параграф 5, буква б) от Директива (ЕС) 2016/798;
 б)
 несъответствие със съществени изисквания, което съгласно член 26 от Директива (ЕС) 2016/797 може да доведе до изменение или отмяна на разрешение;
 в)
 несъвършенства в техническа спецификация за оперативна съвместимост (TSI) по член 6 от Директива (ЕС) 2016/797.
 5. Също така, националните органи по безопасността трябва да въведат свои вътрешни разпоредби или процедури за управление на издаването на разрешения за тип возило и/или за пускане на возило на пазара. Тези разпоредби или процедури трябва да са съобразени със споразуменията по член 21, параграф 14 от Директива (ЕС) 2016/797 и в съответните случаи — с многостранните споразумения по член 21, параграф 15 от Директива (ЕС) 2016/797.
 6. Националните органи по безопасността за района на използване трябва да съставят, публикуват и поддържат в актуално състояние указания, описващи техния езиков режим, разпоредбите за комуникиране и процеса за издаване на временно разрешение, когато е поискано такова в съответствие с националната нормативна уредба, и съответно трябва да осигуряват безплатен публичен достъп до тези указания.
 Член 8
 Отговорности на Агенцията
 1. Агенцията трябва да състави, публикува и поддържа в актуално състояние указания, описващи и изясняващи определените в настоящия регламент изисквания, и съответно трябва да осигурява безплатен публичен достъп до тези указания на всички официални езици на ЕС. Указанията трябва да включват също образци, които да могат да се използват от разрешаващия орган и от националните органи по безопасността в района на използване за обмен и записване на информация, както и образци за заявление, които да могат да се използват от заявителя.
 2. Агенцията трябва да създаде протокол и процедури за записване и обмен на информация по член 7, параграф 4. Достъп до съответна информация могат да имат и други засегнати или заинтересовани страни, при условие че се спазва поверителността на информацията.
 Член 9
 Използване на разрешено возило
 След извършване на проверките по член 23 от Директива (ЕС) 2016/797, дадено железопътно предприятие или управител на инфраструктура може да използва съответно возило в района на използване, в съответствие с условията за използване на возилото и евентуални други ограничения, посочени в разрешението за типа возило и/или в разрешението за пускане на возилото на пазара.
 Член 10
 Език
 1. В случаите, при които разрешението за тип возило и/или разрешение за пускане на возило на пазара се издава в съответствие с разпоредбите в член